Nyheter

Det sier statsråden i et intervju med Dagen.

Det var i høst det rant over for Listhaug da biskopene i Den norske kirke engasjerte seg i asyldebatten. «Godhetstyranniet rir det norske samfunnet som en mare», sa hun og truet med å melde seg ut av folkekirken.

– Oljeleting

Listhaug sier hun synes det er bra med sterke konservative kristne miljøer. Den norske kirke betegner hun som «gjennomsyret sosialistisk».

– Når Kirken begynner å blande seg ensidig inn i oljeleting i Lofoten, tenker jeg at man har gått altfor langt. Det gjør ingenting om de konservative kreftene får mer å si, sier statsråden til Dagen.

Asyldebatten

Listhaug sier hun mener asyldebatten handler om hvilket samfunn Norge skal være i fremtiden, og frykter for velferdsordningene og de store kostnadene ved å hjelpe folk i Norge, i stedet for å hjelpe folk i de mye omtalte nærområdene.

– Til sjuende og sist er det viktig å bruke pengene der nede, og sikre at familier som nå sitter der uten håp, får det, og at ungene får skolegang, nok mat og en anstendig plass å bo. Moralsk er det mye viktigere å hjelpe mange enn få som har økonomi til å komme seg hit.

Bekymret for Ap- og KrF-flørt

Hun sier videre at hun er bekymret for flørtingen mellom KrF og Arbeiderpartiet.

– Ap har gått i bresjen for å redusere familiens rolle, at staten fyller en stadig større del av vår hverdag, og at barn skal i barnehagen. Vi står for det motsatte, for mer frihet til enkeltmennesker. Familien må fungere, ellers blir det problemer, sier den nye ministeren.

(©NTB)

Mener du den norske kirke er for sosialistisk? Bruk kommentarfeltet